Maodez - Wikipedia

# Maodez

### Diwar Wikipedia, an holloueziadur digor

Maodez zo ur manac'h deuet da Vreizh er Vvet kantved eus Iwerzhon, war a lavarer. Sant Maodez pe Sant Vaodez a vez graet anezhañ peurliesañ.

## [kemmañ] E anv

Abalamour d'e anv eo e kreder ne oa ket brezhon a orin. Meur a zoare zo da skrivañ e anv: Maudet (e galleg Breizh-Uhel), Maodez pe Modez e brezhoneg), Mawes e saozneg.

## [kemmañ] E istor

Ganet e vije bet ar sant en Iwerzhon ha mab d'ur roue bihan e vije bet. Lakaet e voe war ar studi en ur manati hag eñ yaouank-flamm c'hoazh. Goude ur vosenn vras e varvas holl e gerent hag e teuas tud da c'houlenn digantañ mont da roue. Goulenn a reas un nozvezh evit en em soñjal. Pediñ start a reas dre aon rak en em goll er bed ha da vintin e oa erru ken gwenn ha ken lous e groc'hen ma kredas d'an dud e oa aet lor. Hag int kuit. Met antronoz e oa deuet Maodez e-barzh hag e tec'has en ur vag vihan betek Breizh.

En hanternoz Breizh, en arvor Treger, e annezas. Eno, en enezeg Briad, e savas ur peniti war Enez Maodez. Buhez ar venec'h en inizi zo unan eus doareoù ar gristeniezh keltiek en amzerioù-se, etre ar Vvet hag an XIvet kantved.

Daou ziskibl a oa gantañ, Budog ha Tudual, pe Tudi.

Kaset en dije an naered kuit eus an enezenn, hag abalamour da se e vez pedet ouzh al loened-stlej, naered hag amprevaned a bep seurt.

War an enezenn e veze gwelet roud eus ul loch mein, lec'h ennañ evit un den, a vez graet Forn Maodez anezhañ. Tennañ a ra kalz d'ar « ruskennoù » a weler en Iwerzhon en enez Skellig.

## [kemmañ] Lec'hioù

- Lanvaodez, e Treger, a vije al lec'h m'en dije savet ur manati, ha ma vije marvet.

- En IXvet kantved e voe kaset e relegoù da Vourges, gant aon rak an Normaned, hag alese da Saint-Mandé e-kichenik Paris.

Pa zistrojont da Vreizh e voent rannet etre nav iliz.

- Kontañ a reer un 60 chapel gouestlet d'ar sant, e Gwiskri, Lanvaeleg, Kemper-Gwezhenneg hag e lec'hioù arall.

- Sant Mawes a vez graet anezhañ e Kernev-Veur. Enoret eo e Saint-Mawes (e-kichen Falmouth), en tu all d'ar stêr Fal ha marteze en Inizi Sillan.

## [kemmañ] Levrlennadur

- Vies des saints de la Bretagne Armorique par Alber Le Grand (1636) - Vvet embannadur, 1901 - Kemper

- Bue ar Zent. Savet gant an Otrou Perrot. Kure Sant-Nouga. Renket a-nevez gant E. Ar Moal, Rener Kroaz ar Vretoned, evit Eskopti Sant-Brieg ha Landreger gant otreadur an eskopti. Ar Gwaziou. Montroulez. 1912.

- Buez ar Zent great gant an aotrou Marigo nevezet evit an eil guech gant an aotrou Madec, e Kerinou Lambezellec. Brest. 1927. (imprimatur 1925)

Adtapet diwar "http://br.wikipedia.org../../../m/a/o/Maodez.html"

Rummadoù ar bajenn: Sent vrezhon | Sent Breizh | Anvioù-tud brezhonek

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Français